ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

ตัดตอนสายส่ง ๒๓๐ กิโลโวลต์ แม่เมาะ ๓ - เชียงราย ไปยังสถานีไฟฟ้าย่อยพะเยา

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๒๓๐ กิโลโวลต์ ตัดตอนสายส่ง ๒๓๐ กิโลโวลต์ แม่เมาะ ๓ - เชียงราย ไปยังสถานีไฟฟ้าย่อยพะเยา จังหวัดพะเยา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ ตัดตอนสายส่ง ๒๓๐ กิโลโวลต์ แม่เมาะ ๓ - เชียงราย ไปยังสถานีไฟฟ้าย่อยพะเยา โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดพะเยา

อำเภอเมืองพะเยา        ตำบลท่าจำปี ตำบลบ้านต๊ำ ตำบลบ้านต๋อม

ตำบลท่าวังทอง ตำบลแม่ปืม ตำบลเวียง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒ กรกฎาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย